– Без роднай газеты “Працоўная слава”, як без рук! У час кароткага адпачынку ад хатняй працы люблю пачытаць віншаванкі. Радуюся, калі даведваюся, што ў некага дзеці ўжо стварылі свае сем’і, нарадзіліся ўнукі. Не абыходжу ўвагай рэкламу. Цікаўлюся нават тады, калі нічога не купляю і не прадаю. Гэта інфармацыя лішняй не бывае, здараецца, што падчас гаворкі з суседзямі ці выпадковымі субяседнікамі яна і спатрэбіцца. З “раёнкі” даведваюся пра падзеі і навіны, ахвотна чытаю пра мінуўшчыну роднага краю. Некаторыя нумары, у якіх напісана пра блізкіх ці знаёмых, абавязкова захоўваю. Таму на гэту газету аформіць падпіску стараюся ў першую чаргу.